EkBass/fiwiki-20250220-pages-articles huggingface dataset:
Berthold I, Kärnten

pienoiskuva|Berthold I:n denaarit fransiskaanimuseossa Villingenissä. Berthold I, Kärnten (n.1010 Svaabia, Kelheim, Bavaria, Saksa – 6. marraskuuta 1078 Limburg bei Weilheim, Baden-Württemberg, Saksa) on Kärtenin herttua vuosina (n. 1061–1077 ) ja veronan maakreivi (1061–1077), hänet on haudattu Kloster Hirsauhun. Naimisissa ensimmäisessä avioliitossa Richwaran kanssa, toisessa avioliitossa Beatrixin kanssa, Louis of Moussonin tytär, Kärntenin herttua vuosina 1061–1077, Hallitsijana Ortenauburg, Thurgau, Breisgau ja Baar, Veronan markkreivi. == Galleria == Tiedosto:Kaernten CoA.svg|Suuri Kärntenin valtion vaakuna, Itävalta. == Katso myös == * Burgundin herttua * Kärnten * Arnulf (keisari) == Lähteet == Luokka:Burgundin herttuat
Luettelo Aasian GP2 -kuljettajista

Tämä on luettelo Aasian GP2 -kuljettajista, jotka ovat osallistuneet vähintään yhteen Aasian GP2 -starttiin. == A == Nimi Kaudet Mestaruudet Kilpailut (Lähdöt) Paalu- paikat Voitot Palkinto- sijat Nopeimmat kierrokset Pisteet Mihail Aljošin 2011 0 4 0 0 0 0 0 Hamad Al Fardan 2008–09 0 12 (11) 0 0 0 0 2 Vladimir Arabadzhiev 2009–10 0 8 0 0 0 0 0 == B == Nimi Kaudet Mestaruudet Kilpailut (Lähdöt) Paalu- paikat Voitot Palkinto- sijat Nopeimmat kierrokset Pisteet Christian Bakkerud 2008 0 10 0 0 0 0 0 Earl Bamber 2008–09 0 6 (5) 0 0 1 0 8 Nathanaël Berthon 2011 0 4 0 0 0 0 0 Jules Bianchi 2009–10–2011 0 10 1 1 3 2 26 Sam Bird 2009–10–2011 0 12 0 0 1 1 14 Marco Bonanomi 2008–2008–09 0 18 0 1 1 0 9 Will Bratt 2009–10 0 8 0 0 0 0 0 Sébastien Buemi 2008 0 10 0 1 5 1 37 Yelmer Buurman 2008–2009–10 0 18 (16) 0 0 1 0 17 == Katso myös == * Luettelo GP2-kuljettajista k * Aasian GP2
Antônio Meneses

Antônio Jeronimo de Meneses Neto (23. elokuuta 1957 Recife – 3. elokuuta 2024 Basel) oli brasilialainen sellisti.Adam Nossiter, Antônio Meneses, Renowned Brazilian Cellist, Is Dead at 66 The New York Times 1.9.2024, viitattu 12.9.2024 Meneses syntyi muusikkoperheeseen ja lähti 16-vuotiaana Saksaan opiskelemaan Antonio Janigron johdolla. Hän voitti vuonna 1977 ensimmäisen palkinnon Kansainvälisessä ARD-musiikkikilpailussa Münchenissä. Vuonna 1982 hän sai kultamitalin Moskovan Tšaikovski-kilpailussa. Meneses levytti muun muassa Johannes Brahmsin ja Richard Straussin teoksia Herbert von Karajanin johtamien Berliinin filharmonikkojen kanssa. Vuonna 1998 hän liittyi Menahem Presslerin kutsumana Beaux Arts Trioon. Hän teki kamarimuusikkona yhteistyötä myös Maria João Piresin ja Cristina Ortizin kanssa. Vaikka Meneses asettui Eurooppaan, hän palasi usein Brasiliaan. Hän tulkitsi myös Heitor Villa- Lobosin musiikkia ja oman aikansa brasilialaisten säveltäjien teoksia. Meneses opetti Cremonan Accademia Staufferissa, Sienan Accademia Musicale Chigianassa ja Bernin taideakatemiassa. Hän piti lisäksi mestarikursseja eri puolilla maailmaa.Brazilian cellist Antonio Meneses dies at age 66 The Strad 3.8.2024, viitattu 12.9.2024 Meneses solmi ensimmäisen avioliittonsa pianisti Cecile Licadin kanssa. Hänen toinen vaimonsa oli Satoko Kuroda. Menesesillä oli poika ensimmäisestä avioliitosta. 7\. heinäkuuta 2024 Menesesin ilmoitettiin sairastuneen glioblastoomaan, johon hän sai palliatiivista hoitoa. Hän kuoli sairauteen Baselissa 3. elokuuta 2024. == Lähteet == Luokka:Brasilialaiset sellistit Luokka:Vuonna 1957 syntyneet Luokka:Vuonna 2024 kuolleet
Miguel Ángel Gómez Martínez

Miguel Ángel Gómez Martínez (17. syyskuuta 1949 Granada – elokuu 2024 Málaga) oli espanjalainen kapellimestari ja säveltäjä.Spanish Conductor Miguel Ángel Gómez Martínez has Died, Aged 74 The Violin Channel 7.8.2024, viitattu 12.9.2024 Francisco Salazar, Obituary: Legendary Maestro Miguel Ángel Gómez Martínez Dies at 74 OperaWire 5.8.2024, viitattu 12.9.2024 Gómez Martínez syntyi muusikkoperheeseen. Hän opiskeli pianon- ja viulunsoittoa sekä sävellystä Madridissa ja Yhdysvalloissa. Orkesterinjohdon opetusta hän sai Wienissä Hans Swarowskylta. Gómez Martínez teki kapellimestarina ensimmäisen esiintymisensä vuonna 1973 Itävallassa. Hän oli vuosina 1976–1982 Wienin valtionoopperan pääkapellimestari ja sitten pysyvä vierailija. Vuonna 1984 hänet nimitettiin RTVE-sinfoniaorkesterin pääkapellimestariksi ja vuonna 1987 Teatro de la Zarzuelan musiikilliseksi johtajaksi. Gómez Martínez oli vuosina 1989–1993 Euskadiko Orkestran ja vuosina 1997–2004 Valencian orkesterin pääkapellimestari. Lisäksi hän toimi muun muassa Suomen Kansallisoopperan ylikapellimestarina (vuodesta 1993Miguel Gómez-Martínez johti orkesteria jo seitsenvuotiaana Helsingin Sanomat 28.1.1996, viitattu 12.9.2024), Hampurin sinfoniaorkesterin pääkapellimestarina ja Bernin teatterin yleismusiikkijohtajana. Gómez Martínezin sävellystuotantoon kuuluu kaksi sinfoniaa, ooppera, useita konserttoja ja kamarimusiikkiteoksia. Hän kuoli Málagassa äkillisesti sairastuttuaan. == Lähteet == Luokka:Espanjalaiset kapellimestarit Luokka:Espanjalaiset säveltäjät Luokka:Vuonna 1949 syntyneet Luokka:Vuonna 2024 kuolleet
Varastettu paratiisi

Varastettu paratiisi () on Frank Borzagen ohjaama mustavalkoinen romanttinen rikoskomediaelokuva vuodelta 1936. Sen pääosissa ovat Marlene Dietrich ja Gary Cooper, ja se on uusintaversio saksalaisesta elokuvasta Die Schönen Tage von Aranjuez (1933). Varastettu paratiisi sai kiittäviä arvosteluja ja menestyi kaupallisesti hyvin. Tarinassa jalokivivaras Madeleine ja autoinsinööri Tom törmäävät toisiinsa suunnatessaan kohti Espanjaa. Madeleine sujauttaa varastamansa korun Tomin taskuun. Naisen tuttavat haluavat korun takaisin, mutta Tom haluaa lopulta ainoastaan Madeleinen. Elokuva oli Borzagen ja Ernst Lubitschin ensimmäinen yhteistyö, jonka pääkaksikoksi he halusivat Marokko- elokuvassa yleisönsuosikeiksi nousseet Dietrichin ja Cooperin. Varastettu paratiisi merkitsi onnistunutta imagonmuutosta Dietrichille, jolle alun perin oli etsitty tuttua mannermaisen femme fatalen osaa. Eräs televisioajan kriitikko kehui elokuvan kyynistä vitsikkyyttä ja Borzagen romanttista tinkimättömyyttä. == Näyttelijät == == Lähteet == Luokka:Frank Borzagen ohjaamat elokuvat Luokka:Vuoden 1936 yhdysvaltalaiset elokuvat Luokka:Paramount Picturesin elokuvat Luokka:Yhdysvaltalaiset romanttiset komediat
Berthold III (Zähringen)

pienoiskuva|Pyhän Pietarin luostari Schwarzwaldissa St. Peter Abbeyssa. Berthold III, tunnetaan myös nimellä Berchtold III, (Berthold von Zähringen), (3. joulukuuta 1085 Molsheim – 3. joulukuuta 1122) oli maakreivi ja Švaabian herttua vuosina 1111–1122 asti. Berthold III oli ensimmäisen herttuakunnan arvonimen haltija. == Historia == Berthold III oli keisari Henrik V: n kannattaja ja osallistui merkittävästi vuoden 1122 Wormsin konkordaattiin. Hän oli naimisissa Sofian Baijerin kanssa, joka oli Baijerin herttua Henrik IX: n tytär, kanssa. Berthold III tapettiin 3. joulukuuta 1122 lähellä Molsheimia riidan seurauksena, tämän jälkeen hänet haudattiin Pyhän Pietarin luostariin Schwarzwaldissa (St. Peter Abbeyyn). Hän kuoli ilman miehen sukua ja hänen seuraajakseen tuli hänen veljensä (Konrad I, (Zähringen) n. 1090–1152. ==== Sisisarukset: ==== * Judenta von Zähringen * Konrad I, Herzog von Zähringen * Petrissa von Zähringen * Luitgard von Zähringen * Agnes de Langres == Katso myös == * Burgundin herttua * Burgundin herttuakunta == Lähteet == Luokka:Burgundin herttuat
Geny Catamo

Geny Cipriano Catamo (s. 26. tammikuuta 2001) on mosambikilainen jalkapalloilija, pelipaikaltaan laitahyökkääjä ja pituudeltaan 173-senttimetrinen. Hän edustaa Portugalin Primeira Ligassa pelaavaa Sportingia. Hän on pelannut Mosambikin A-maajoukkueessa vuodesta 2019. Catamo siirtyi Mosambikista portugalilaisseura Amoraan vuoden 2019 alussa. Saman vuoden heinäkuussa hän siirtyi Sportingin junioreihin, aluksi lainasopimuksella. Hän pelasi ensimmäisen pääsarjaottelunsa Sportingin joukkueessa joulukuussa 2021 mutta sai enemmän peliaikaa ollessaan lainalla vuoden 2022 alkupuoliskolla Vitóriassa, jossa hän pelasi kymmenen liigaottelua, ja kaudella 2022–2023 Marítimossa, jossa hän pelasi yhdeksän liigaottelua ja teki maalin Vitóriaa vastaan. Kaudella 2023–2024 hän pääsi Sportingin vakiokokoonpanoon, voitti liigamestaruuden ja pelasi 27 liigaottelua, joissa hän teki viisi maalia, muun muassa kaksi maalia voitokkaassa kotiottelussa toista kärkijoukkuetta Benficaa vastaan. Eurooppa- liigassa hän pelasi seitsemän ottelua. Catamo pelasi Mosambikin A-maajoukkueessa ensimmäisen kerran syyskuussa 2019 MM-karsintaottelussa Mauritiusta vastaan ja teki ottelussa maalin. Afrikan-mestaruuskilpailuissa tammikuussa 2024 hän pelasi kaksi ottelua ja teki maalin Ghanaa vastaan. Hän on pelannut syyskuun 11. päivään 2024 mennessä 27 A-maaottelua, joissa hän on tehnyt kahdeksan maalia. == Lähteet == Luokka:Mosambikilaiset jalkapalloilijat Luokka:Vuonna 2001 syntyneet Luokka:Elävät henkilöt
Mats Wieffer

Mats Wieffer (s. 16. marraskuuta 1999 Borne) on alankomaalainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa Brighton & Hove Albionia ja Alankomaiden jalkapallomaajoukkuetta. Wieffer on Alankomaiden toiseksi korkeimmalla sarjatasolla, Eerste divisiessä pelaavan FC Twenten kasvatti. Hän teki ammattilaisdebyyttinsä joukkueessa lokakuussa 2018. Vuoden 2020 heinäkuussa Wieffer siirtyi samassa liigassa pelaavaan Excelsioriin. Kahden vuoden jälkeen hän siirtyi Eredivisieen Feyenoord Rotterdamiin. Kesällä 2024 hän siirtyi Brightoniin. Wieffer debytoi Alankomaiden A-maajoukkueessa maaliskuussa 2023. == Seurajoukkueura == Wieffer siirtyi FC Twenten junioriakatemiaan vuonna 2010. Hän pelasi ensimmäisen ammattilaisottelunsa seurassa KNVB-cupissa Noordwijkia vastaan 30. lokakuuta 2018. Hän pääsi kentälle myös Eerste divisien ottelussa TOP Ossia vastaan maaliskuussa 2019, joka jäi hänen viimeiseksi FC Twente -otteluksi. Wieffer siirtyi saman liigan Excelsioriin heinäkuussa 2020. Hän pelasi kaudella 2020–2021 yhteensä 31 ottelua Eerste divisiessä, joissa hän teki yhden maalin, helmikuussa 2021 FC Volendamia vastaan. KNVB-cupissa hän pelasi neljässä ottelussa. Kaudella 2021–2022 Wieffer pelasi 40 sarjaottelussa, joissa hän teki peräti viisi maalia. Hän pelasi myös KNVB-cupia kaksi ottelua. Wieffer siirtyi heinäkuussa 2022 Eredivisie-joukkue Feyenoordiin sopimuksella vuoteen 2026 asti. Hän teki syyskuussa 2022 ensiesiintymisensä valmentaja Arne Slotin alaisuudessa Eredivisiessä PSV Eindhovenia vastaan. Eredivisiessä hän pelasi kaudella 2022–2023 25 ottelua, joissa hän onnistui maalinteossa kerran, ottelussa Fortuna Sittardia vastaan helmikuussa 2023. Hän pelasi myös kaudella ensimmäistä kertaa eurocupeissa, nimittäin hän pelasi Eurooppa-liigassa kahdeksan ottelua, joissa hän teki yhden maalin puolivälieräottelussa AS Romaa vastaan huhtikuussa 2023. Hän myös pelasi Go Ahead Eaglesia vastaan ottelussa, joka varmisti Feyenoordille Eredivisien mestaruuden. Wieffer pelasi kauden 2023–2024 Eredivisiessä 29 ottelua ja teki viisi maalia. Mestarien liigassa hän pelasi kuusi ottelua, joissa hän teki yhden maalin, marraskuussa 2023 Atlético Madridia vastaan. KNVB-cupissa hän pelasi neljä ottelua, ja myös Eurooppa-liigassa hän pelasi kaksi ottelua. Vuoden 2024 kesällä Wieffer siirtyi englantilaiseen Brightoniin. Siirtosummaksi uutisoitiin noin 30 miljoonaa euroa, ja sopimus oli viisivuotinen. Hän pelasi ensimmäisen ottelunsa Brightonissa jo ensimmäisellä valioliigakierroksella, kun vastassa oli Everton. Ottelu päättyi Brightonin 3–0-voittoon, ja Wieffer pelasi ottelussa täydet minuutit. == Maajoukkueura == Wieffer on pelannut Alankomaiden A-maajoukkueessa viisi EM-karsintaottelua ja Kansojen liigassa kaksi ottelua. Hän on pelannut myös kaksi ystävyysottelua. Hän teki debyyttinsä joukkueessa maaliskuussa 2023 EM-karsintaottelussa Gibraltaria vastaan. Hän on myös viimeistellyt joukkueessa yhden maalin marraskuussa 2023, kun vastassa oli taas Gibraltar. == Lähteet == Luokka: Alankomaalaiset jalkapalloilijat Luokka: Vuonna 1999 syntyneet Luokka:Elävät henkilöt
Totuus- ja sovintokomissio

Totuus- ja sovintokomissio on valtion perustama toimielin, joka pyrkii tarjoamaan eri osapuolille tilan kohdata ja keskustella syntyneistä konflikteista. Konfliktin osapuolet voivat tulla saman yhteisön sisältä tai osapuolet voivat olla kaksi eri yhteisöä. Ensimmäiset totuus- ja sovintokomissiot perustettiin 1980-luvulla, mutta ne alkoivat yleistyä enemmän 1990-luvulta lähtien. Niitä on vuosien saatossa toiminut kymmeniä useissa eri maissa. Valtio saattaa perustaa totuus- ja sovintokomission sen jälkeen, kun yhteiskunnassa on ollut sisäinen konflikti. Maassa on saattanut tapahtua suuria muutoksia, kuten rauhansopimus, valtiomuodon muutos diktatuurista demokratiaan, tai jonkin kansalaisia sortavan rakenteen purkaminen. Komission tarkoitus on eheyttää yhteisöä ja yhteiskuntaa ja tarjota esimerkiksi vääryyksiä kokeneelle kansanryhmälle tilaisuuden kertoa kokemuksistaan ja tuoda esiin katkerat tunteensa. Keskustelun käyminen voi edistää sitä, että eri osapuolet antavat toisilleen anteeksi. Komissio voi myös suositella valtiolle armahduksien myöntämistä ja oikeuslaitokselle jonkin rikoksen tutkimista tai siitä rankaisemista. Tavoitteena on, että komission toiminta auttaa yhteisöä rakentamaan uudelleen sisäisen yhteenkuuluvuutensa. Sisäisen konfliktin jälkeen maahan saatetaan perustaa myös ihmisoikeus- tai sotarikostuomioistuin. Ne toimivat eri periaatteella kuin totuus- ja sovintokomissio, sillä tuomioistuimissa asianomaiset osallistuvat kuulusteluun keskustelun sijaan, ja käsittelyä johtavat tuomarit laajemman raadin sijaan. Monet yhteisöt ovat tuomioistuimen sijaan valinneet perustaa komission siinä toivossa, että se auttaisi tehokkaammin sovinnon ja yhteenkuuluvuuden luomisessa. Ainakin Etelä-Afrikassa on toiminut oma totuus- ja sovintokomissio. Suomessa toimii yhä saamelaisten totuus- ja sovintokomissio. == Lähteet == *
Ben Thapa

Ben Vishala Thapa (2. maaliskuuta 1982 Cambridge – 8. syyskuuta 2024) oli brittiläinen tenori.Ben Thapa, commanding operatic tenor with the buskers G4 who nearly won the original X Factor The Telegraph 10.9.2024, viitattu 12.9.2024 Thapa opiskeli Guildhall School of Musicissa ja Royal College of Musicissa. Vuonna 2013 hän valmistui Wales International Academy of Voicesta. Hänet valittiin Brittenin ja Pearsin nuorten taiteilijoiden ohjelmaan.Ben Thapa (1982-2024) Steven Swales Artist Management, viitattu 12.9.2024 Thapa tuli alun perin tunnetuksi yhtenä oopperapopia esittäneen G4-yhtyeen alkuperäisjäsenistä. G4 sijoittui toiseksi The X Factorissa vuonna 2004 ja julkaisi debyyttialbuminsa vuonna 2005. Thapa lähti G4-kokoonpanosta vuonna 2018 keskittyäkseen uraan solistina.X Factor finalist Ben Thapa dies aged 42, former band G4 confirms in tribute Sky News 9.9.2024, viitattu 12.9.2024 Thapa esiintyi myöhemmin muun muassa Manoel-teatterissa Wolfgang Amadeus Mozartin oopperan La clemenza di Tito nimiroolissa. Hänen ohjelmistoonsa kuului myös presidentin rooli Karlheinz Stockhausenin oopperassa Mittwoch aus Licht. Vuonna 2020 Thapa esiintyi ensimmäisen kerran English National Operassa. Hänen konserttiohjelmistoonsa kuului teoksia muiden muassa Claudio Monteverdiltä, Georg Friedrich Händeliltä, Ludwig van Beethovenilta, Gioachino Rossinilta, Edward Elgarilta ja Ralph Vaughan Williamsilta. Thapa kuoli 42-vuotiaana munuaisten vajaatoimintaan. == Lähteet == Luokka:Brittiläiset oopperalaulajat Luokka:Brittiläiset poplaulajat Luokka:Tenorit Luokka:Vuonna 1982 syntyneet Luokka:Vuonna 2024 kuolleet
Konrad I (Zähringen)

Konrad I Zähringen (n.1090 – 8. tammikuuta 1152 Konstanz) oli Švaabian herttua 1122–1152 ja Burgundin rehtori vuodesta 1127. Vuonna 1120 hän ja hänen veljensä Berthold III (Zähringen) palkittiin Freiburg im Breisgau markkinalaista. == Historia == Konrad syntyi Berthold II:n ja hänen vaimonsa Agnes von Rheinfeldenin pojaksi. Hän seurasi veljeään Berthold III:ta vuonna 1122. Zähringenin herttuana. Suurimman osan elämästään hän vastusti Hohenstaufenien vallan laajentamista ja liittoutui toisinaan guelfien kanssa. Vuonna 1127 hän joutui konfliktiin Rainaldin Burgundialaisen kanssa, koska molemmat vaativat Conradin murhatun veljenpojan William Burgundialaisen burgundialaista omaisuutta. Täällä Zähringer hyötyi tilanteesta, johon Saksan kuningas joutui. Koska kuningas Lothar III. Hän tarvitsi kipeästi tukea kilpailijoitaan, Hohenstaufeneja vastaan, ja puolusti Konradin vaatimuksia. Hän hylkäsi toisen osapuolen pyynnön sillä kiistanalaisella perusteella, että Rainald ei ollut täyttänyt velvollisuuttaan olla läsnä oikeudessa. Samalla hän antoi Conradille Burgundin rehtorin arvonimen, joka vastasi suurin piirtein kuninkaallista sijaista. Kuningas Konrad III:n vallankaappauksen myötä Vuonna 1138 suhteet Staufereihin löystyivät uudelleen, niin että Zähringerit olivat heidän uskollisimpia puolueen jäseniään 1150-luvun lopulle asti. Konrad kuoli vuonna 1152 ja hänet haudattiin Zähringenin Pyhän Pietarin luostariin. == Katso myös == * Burgndin herttuat * Burgundin herttuakunta == Lähteet == Luokka:Burgundin herttuat
Margarítes

Margarítes (, ) on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Kylän väkiluku on 268 (2021). Margarítesin kylä sijaitsee noin 26 kilometriä itään Réthymnon kaupungista ja linnuntietä noin yhdeksän kilometriä sisämaahan saaren pohjoisrannikosta. Se on rakennettu noin 300 metrin korkeuteen merenpinnasta laskettuna. Kylä tunnetaan savenvalantaperinteestään, joka kytkeytyy seudun otolliseen maaperään, sekä perinteisestä arkkitehtuuristaan. Kylässä on useita kirkkoja, joista vanhin on 1300-luvulla rakennettu Johannes Kastajan (Ágios Ioánnis o Pródromos) kirkko. Margarítes muodostaa myös laajemman kyläyhdyskunnan (Δημοτική Κοινότητα Μαργαριτών, Dimotikí Koinótita Margaritón), johon kuuluvat varsinaisen Margarítesin kylän lisäksi kylät Áno Tripódo, Kynigianá, Lagká, Pigounianá, Plevrianá, Stavroménos, Tzannakianá ja Vergianá. Koko yhdyskunnan väkiluku on 577 (2021). == Lähteet == == Aiheesta muualla == Luokka:Kreetan kylät Luokka:Mylopótamos
Melidochóri

Melidochóri (, ) on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Kylän väkiluku on 116 (2021). Melidochórin kylä sijaitsee Kreetan keskiosissa noin 34 kilometriä etelään Iraklionista. Se on osa Damánian kyläyhdyskuntaa ja rakennettu noin 400 metrin korkeuteen merenpinnasta laskettuna. Antiikin aikana nykyisen kylän lähellä sijaitsi Hyrtaian kaupunki. == Lähteet == Luokka:Archánes-Asteroúsia Luokka:Kreetan kylät
Mésa Lakkónia

Mésa Lakkónia (, myös Mésa Lakónia, Μέσα Λακώνια) on Kreikan kyläyhdyskunta (virallisesti Δημοτική Κοινότητα Μέσα Λακκωνίων, Dimotikí Koinótita Mésa Lakkoníon), joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kyläyhdyskunnan väkiluku on 396 (2021). Mésa Lakkónian kyläyhdyskunnan kylät sijaitsevat Kreetan itäosassa noin kuusi kilometriä länteen Ágios Nikólaoksen kaupungista. Kyläyhdyskuntaaan kuuluvat kylät Chamiló, Flamourianá, Kakokámotes, Margiéli ja Schísma. == Lähteet == Luokka:Ágios Nikólaos Luokka:Kreetan kylät
Myrthianós Plakiás

Myrthianós Plakiás () on Kreikan kylä, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Kylän väkiluku on 164 (2021). Myrthianós Plakiásin kylä sijaitsee Kreetan etelärannikolla noin 34 kilometriä etelälounaaseen Réthymnon kaupungista. Se on osa Mýrthioksen kyläyhdyskuntaa. Kylä muodostaa yhteenkasvaneen kaksoiskylän viereisen, Sellián kyläyhdyskuntaan kuuluvan Plakiásin kylän kanssa. Antiikin ajan Lamonin kaupunki sijoitetaan nykyisen kylän lähelle. Kukkulalla kylän lähellä sijaitsevat myös osmanivallan aikaisen linnan tai tornin rauniot. == Lähteet == Luokka:Ágios Vasíleios Luokka:Kreetan kylät
Néa Árvi

Néa Árvi () on Kreikan kylä, joka sijaitsee Kreetan saarella. Se kuuluu hallinnollisesti Viánnoksen kuntaan, Iraklionin alueyksikköön ja Kreetan alueeseen. Kylän väkiluku on 147 (2021). Néa Árvin kylä, suomeksi ”Uusi Árvi", sijaitsee lähellä Kreetan etelärannikkoa noin 80 kilometriä kaakkoon Iraklionista ja noin 35 kilometriä länteen Ierápetrasta. Se on osa Ágios Vasíleioksen kyläyhdyskuntaa. Rannikolla kylän eteläpuolella sijaitsee Árvin kylä. == Lähteet == Luokka:Kreetan kylät Luokka:Viánnos
Néa Praisós

Néa Praisós () on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylän väkiluku on 38 (2021). Néa Praisóksen kylä sijaitsee Kreetan itäosassa noin 15 kilometriä etelään Siteían kaupungista ja noin 80 kilometriä itäkaakkoon Ágios Nikólaoksen kaupungista. Se on osa Praisóksen kyläyhdyskuntaa. Néa Praisós, suomeksi ”Uusi Praisos”, on nimetty sen lähellä sijainneen antiikin aikaisen Praisoksen kaupungin mukaan. Nykyisen kylän alkuperäinen nimi vuoteen 1955 saakka oli Vavéloi (Βαβέλοι). Se mainitaan ensimmäisen kerran 1200- tai 1300-luvulla. Venetsialaisaikaisissa lähteissä vuonna 1577 se esiintyy nimellä Vavelus. == Lähteet == Luokka:Kreetan kylät Luokka:Siteía
Pappadianá

Pappadianá () on Kreikan kyläyhdyskunta (virallisesti Δημοτική Κοινότητα Παππαδιανών, Dimotikí Koinótita Pappadianón), joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kyläyhdyskunnan väkiluku on 170 (2021). Pappadianán kyläyhdyskunnan kylät sijaitsevat Kreetan läntisissä sisäosissa noin 15 kilometriä etelään Chanián kaupungista. Kyläyhdyskuntaaan kuuluvat kylät Achládes, Gerolákkos, Loúlos ja Panagiá. == Lähteet == Luokka:Chaniá Luokka:Kreetan kylät
Pártira

Pártira () on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Kylän väkiluku on 261 (2021). Pártiran kylä sijaitsee Kreetan eteläisissä keskiosissa noin 35 kilometriä etelään Iraklionista ja noin kuusi kilometriä lounaaseen Arkalochórista. Se on rakennettu noin 390 metrin korkeuteen merenpinnasta laskettuna. Kylän luoteispuolella sijaitsee pieni Pártiran tekojärvi ja pato. Pártira muodostaa myös laajemman kyläyhdyskunnan (Δημοτική Κοινότητα Παρτίρων, Dimotikí Koinótita Partíron), johon kuuluvat varsinaisen Pártiran kylän lisäksi kylät Badiá, Mikrá Episkopí ja Tourlotí. Koko yhdyskunnan väkiluku on 364 (2021). == Lähteet == Luokka:Kreetan kylät Luokka:Minóa Pediáda
Pentamódi

Pentamódi (, ) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 219 (2021). Pentamódin kylä sijaitsee Gazanós- joen laaksossa noin 22 kilometriä lounaaseen Iraklionin kaupungista. Se on rakennettu noin 320 metrin korkeuteen merenpinnasta laskettuna. Pentamódi muodostaa oman kyläyhdyskuntansa (Δημοτική Κοινότητα Πενταμοδίου, Dimotikí Koinótita Pentamodíou), johon ei kuulu muita asutuksia. Kylä mainitaan ensimmäisen kerran venetsialaisaikaisissa lähteissä vuonna 1271 nimellä Pendamond. Kylän tärkeimmät kirkot on omistettu Pyhälle Nikolaokselle (Ágios Nikólaos) ja Pyhälle Paraskevalle (Agía Paraskeví). == Lähteet == == Aiheesta muualla == Luokka:Iraklion Luokka:Kreetan kylät
Petrokéfalo

Petrokéfalo (, ) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 105 (2021). Petrokéfalon kylä sijaitsee Kreetan keskiosissa noin 21 kilometriä lounaaseen Iraklionin kaupungista. Se on rakennettu kukkulalle noin 340 metrin korkeuteen merenpinnasta laskettuna. Petrokéfalo muodostaa oman kyläyhdyskuntansa (Δημοτική Κοινότητα Πετροκεφάλου, Dimotikí Koinótita Petrokefálou), johon ei kuulu muita asutuksia. Kylä mainitaan ensimmäisen kerran venetsialaisaikaisissa lähteissä nimellä Petrochiefalo. Kylän pääkirkko on omistettu Neitsyt Marialle (Panagía). == Lähteet == == Aiheesta muualla == Luokka:Iraklion Luokka:Kreetan kylät
Piskopianó

Piskopianó () on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Kylän väkiluku on 253 (2021). Piskopianón kylä sijaitsee noin kaksi kilometriä sisämaahan Kreetan pohjoisrannikosta ja Liménas Chersonísoun kaupungista, ja noin 26 kilometriä itään Iraklionista. Se on rakennettu Chárakas-vuoren rinteeseen noin 90–100 metrin korkeuteen merenpinnasta laskettuna. Piskopianó on kasvanut käytännössä yhteen idänpuoleisen Koutouloufárin kylän kanssa. Kummatkin ovat osa Liménas Chersonísoun kaupunkiyhdyskuntaa. Piskopianón piispaan (επίσκοπος, epískopos) viittaava nimi on peräisin siitä, että se toimi keskiajalla Cherrónisoksen hiippakunnan piispanistuimena. Varhaisin maininta kylästä on venetsialaisaikaisissa lähteissä vuodelta 1379. Vuonna 1583 sen asukasluvuksi mainitaan 111. Piskopianón pääelinkeinot ovat maanviljely ja turismi. Kylän pääkirkko on omistettu Kristuksen kirkastumiselle (Metamórfosi tou Sotíros). Sen vieressä sijaitsee pienempi, noin vuonna 1860 rakennettu Neitsyt Marian temppeliintuomiselle (Eisódia tis Theotókou) omistettu kirkko. == Lähteet == == Aiheesta muualla == Luokka:Chersónisos Luokka:Kreetan kylät
Platyvóla

Platyvóla () on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kylän väkiluku on 9 (2021). Platyvólan kylä sijaitsee Kreetan läntisissä sisäosissa noin 19 kilometriä etelään Chanián kaupungista. Platyvóla muodostaa myös laajemman kyläyhdyskunnan (Δημοτική Κοινότητα Πλατυβόλας, Dimotikí Koinótita Platyvólas), johon kuuluvat varsinaisen Platyvólan kylän lisäksi kylät Spiliária ja Thymiá. Koko yhdyskunnan väkiluku on 50 (2021). == Lähteet == Luokka:Chaniá Luokka:Kreetan kylät
Praisós

Praisós (, ) on Kreikan kyläyhdyskunta (virallisesti Δημοτική Κοινότητα Πραισού, Dimotikí Koinótita Praisoú), joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kyläyhdyskunnan väkiluku on 114 (2021). Praisóksen kyläyhdyskunnan kylät sijaitsevat Kreetan itäosassa noin 15 kilometriä etelään Siteían kaupungista ja noin 80 kilometriä itäkaakkoon Ágios Nikólaoksen kaupungista. Kyläyhdyskuntaaan kuuluvat kylät Ágios Spyrídon, Kalamáfki ja Néa Praisós. Kyläyhdyskunta on nimetty Néa Praisóksen lähellä sijainneen antiikin aikaisen Praisoksen kaupungin mukaan. == Lähteet == Luokka:Kreetan kylät Luokka:Siteía
Prína

Prína () on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 59 (2021). Prínan kylä sijaitsee Kreetan itäosissa noin 25 kilometriä pohjoiseen Ágios Nikólaoksen kaupungista. Se on rakennettu noin 345 metrin korkeuteen merenpinnasta laskettuna. Kylä mainitaan ensimmäisen kerran venetsialaisaikaisissa lähteissä 1500-luvulla. Prína muodostaa oman kyläyhdyskuntansa (Δημοτική Κοινότητα Πρίνας, Dimotikí Koinótita Prínas), johon ei kuulu muita asutuksia. == Lähteet == == Aiheesta muualla == Luokka:Ágios Nikólaos Luokka:Kreetan kylät
Pyráthi

Pyráthi (, ) on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Kylän väkiluku on 97 (2021). Pyráthin kylä sijaitsee Kreetan eteläisissä keskiosissa noin 36 kilometriä etelään Iraklionista. Se on osa Tefélin kyläyhdyskuntaa. Antiikin ajan Pyrathoksen kaupunki sijoitetaan nykyisen kylän lähelle, ja kylä on ilmeisesti perinyt sen nimen muuntuneessa muodossa. == Lähteet == Luokka:Archánes-Asteroúsia Luokka:Kreetan kylät
Mopon virittäminen

Mopon virittämisellä tarkoitetaan mopoon tehtyjä toimenpiteitä, joilla pyritään nostamaan sen rakenteellista nopeutta suurentamalla sen moottorin tilavuutta yli 50 cm3-kokoiseksi tai muuttamalla mopon rakennetta muilla tavoin. Mopo voi kulkea virityksen jälkeen jopa yli 100 km/h. Viritetty mopo on suuri turvallisuusriski, koska mopojen runkoa ei ole suunniteltu virityksen seurauksena saatuihin nopeuksiin. Nykyään mopon virittäminen on helpompaa ja siihen löytyy erityisesti netistä nykyään enemmän ohjeita. Poliisin mukaan lisäksi uudemmat mopot ovat helpompia virittää, eikä viritystä välttämättä huomaa päältä päin katsoessa. Viritetyn mopon tunnistaa helpoiten äänestä, koska virittämätön mopo ei pidä kovaa tai särisevää ääntä, toisin kun yleensä viritetty mopo. == Tekniikka == Mopoja voi virittää muun muassa vaihtamalla moottorin, ja muuttamalla pakoputken rakennetta tai poistamalla sen kokonaan. Myös jarrujen toimintaa voidaan muuttaa tai poistaa ne kokonaan. Joskus mopoihin on asennettu esimerkiksi erilaisia laittomia kierrosrajoittimia poliisin hämäämiseksi. Usein viritettyjen mopojen rekisterikilpi on laitettu takalipan jatkeeksi yli 35 asteen kulmaan tai takarenkaan alalokasuojan pohjaan alkuperäisen kilventelineen sijaan. Laillisessa mopossa saa olla Suomessa enintään 4 kW nimellis- tai nettotehoa. == Suomessa == Suomen laissa mopon suurimmaksi rakennenopeudeksi on määritetty 45 km/h, ja sitä nopeampaa kulkeva mopo on laiton. Yli 65 km/h kulkeva mopo luokitellaan Suomessa kevytmoottoripyöräksi eli ”kevariksi”. Jos poliisi törmää liikenteessä viritettyyn mopoon voi sen ajaja saada lievemmässä virityksessä (eli tilanteessa jossa mopoon on tehty vähemmän muutoksia) huomautuksen asiasta tai kehotuksen korjata tilanne, mutta jos mopoon on tehty suuriakin muutoksia voi sen käyttäjä saada pitkän ajokiellon ja liikennevirhemaksun tai sakon maksettavaksi. == Lähteet == Luokka:Mopot
Speak No Evil

Speak No Evil (Gæsterne) on tanskalais-alankomaalainen jännitys- tai kauhuelokuva vuodelta 2022.https://luokittelu.kavi.fi/public.html#haku/Speak%20No%20Evil/a/632a0a0c803a4a0004c69d4c Sitä on kuvailtu myös sysimustaksi komediaksi. Elokuvan ohjasi Christian Tafdrup, joka myös käsikirjoitti sen yhdessä veljensä Mads Tafdrupin kanssahttps://elonet.finna.fi/Record/kavi.elonet_elokuva_1635287https://www.nytimes.com/2022/09/08/movies/speak- no-evil-review.html. == Juoni == Tanskalaispariskunta Bjørn (Morten Burian) ja Louise (Sidse Siem Koch) ovat lomamatkalla lapsensa Agnesin (Liva Forsberg) kanssa, kun he tutustuvat hollantilaiseen perheeseen: lääkäri Patrickiin (Fedja van Huêt), tämän vaimoon Kariniin (Karina Smulders) ja poikaan Abeliin (Marius Damslev). Kotiin palattuaan Bjørn ja Louise saavat Patrickin perheeltä kutsun tulla vierailemaan heidän luonaan ja Bjørn suostuttelee Louisen lähtemään. Hollannin maaseudulla pariskuntien yhteiseloon alkaa pian tulla outoja säröjä. Mutta ehkä Hollannissa vain ”tehdään asiat eri tavalla”? Ehkä Bjørn ja Louise ovatkin itse epäkohteliaita? He eivät sano mitään, ettei tunnelma menisi pilalle, mutta lopulta kohteliaisuus ei enää auta. == Näyttelijät == Lähde: == Ikäraja == KAVI on luokitellut elokuvan sallituksi yli 18-vuotiaille. KAVIn mukaan elokuva sisältää "erittäin järkyttävää ja yksityiskohtaista julmuuksien kuvausta sekä yksityiskohtaista ja realistista väkivaltaa". Väkivaltakohtauksia ei ole määrällisesti paljon ja ne ovat kestoltaan suhteellisen lyhyitä, mutta elokuvan kokonaisuus on "erittäin voimakasta ahdistusta aiheuttava". == Arvosteluja == ★★★★ Juho Typpö, Helsingin Sanomat ★★★★ Esa Karell, Film-o-Holic ★★★★★ Maria Lättilä, Episodi == Uudelleenfilmatisointi == Elokuvasta tehtiin vuonna 2024 uudelleenfilmatisointi, jossa näyttelevät James McAvoy, Mackenzie Davis ja Scoot McNairy. https://www.nytimes.com/2024/09/12/movies/speak-no-evil- review.html == Lähteet == Luokka:Tanskalaiset elokuvat Luokka:Alankomaalaiset elokuvat Luokka:Vuoden 2022 elokuvat
Marius Rintzler

Marius Rintzler (s. 14. maaliskuuta 1932 Bukarest) on romanialainen ooppera- ja konserttilaulaja, joka on äänialaltaan basso.Marius Rintzler (Bass) Bach- Cantatas, viitattu 12.9.2024 Rintzler opiskeli laulua ja sävellystä Bukarestissa. Hän teki ensimmäisen ammattimaisen esiintymisensä Romanian kansallisoopperassa. Vuonna 1967 Rintzler pääsi esiintyjäksi Dortmundin oopperaan. Hän on esiintynyt muun muassa Glyndebournen oopperafestivaalilla, San Franciscon oopperassa, Deutsche Oper am Rheinissa ja Dallasin oopperassa. Rintzlerillä on ollut oopperarooleja muiden muassa Richard Wagnerin, Gioacchino Rossinin, Wolfgang Amadeus Mozartin ja Giacomo Puccinin teoksissa. Hän on levyttänyt muun muassa Bernard Haitinkin johdolla Ludwig van Beethovenin yhdeksännen sinfonian ja Dmitri Šostakovitšin sinfonian nro 13. Lisäksi hän on osallistunut Tohtori Faustuksen levytykseen Ferdinand Leitnerin johdolla ja Missa Solemniksen levytykseen Carlo Maria Giulinin johdolla. == Lähteet == Luokka:Romanialaiset oopperalaulajat Luokka:Bassot Luokka:Vuonna 1932 syntyneet Luokka:Elävät henkilöt
Grongin kirkko

Grongin kirkko () on Grongin kunnassa Norjassa sijaitseva puinen pitkäkirkko vuodelta 1877. ==Lähteet== ==Aiheesta muualla== Luokka:Norjan puukirkot Luokka:Grong
Eero Klintrup

Eero Hans Immanuel Klintrup (s. 12. lokakuuta 2002 Oulu) on suomalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan oikea laitahyökkääjä. == Ura == Klintrup on Oulun Kärppien kasvatti. Hän voitti kaudella 2017–2018 C-nuorten SM-hopeaa. Klintrup pelasi kauden aikana myös viisi ottelua lainalla Haukiputaan Ahmojen B2-nuorissa. Kaudella 2018–2019 hän voitti B-nuorten SM-hopeaa. Klintrup pelasi myös kuusi ottelua lainalla Kärppien ja Ahmojen B2-nuorten yhdistelmäjoukkueessa. Kauden 2020–2021 päätteeksi hän voitti U20 SM-hopeaa. Kaudella 2022–2023 Klintrup nousi Kärppien U20-joukkueen varakapteeniksi. Hän voitti joukkueen sisäisen tehotilaston lukemalla +14. Tammikuussa 2023 Kärpät lainasi Klintrupin yhden ottelun ajaksi Mestis-joukkue Kokkolan Hermekseen, jossa hän teki heti debyytissään maalin ja syöttöpisteen. Kaudeksi 2023–2024 Klintrup siirtyi vuoden mittaisella sopimuksella Hermekseen. Hän teki siellä tulokaskautenaan runkosarjassa 44 ottelussa tehot 17+23=40, joilla Klintrup jakoi joukkueen sisäisen maalipörssin voiton Sisu Yliniemen ja Santeri Sulun kanssa sekä sisäisen pistepörssin neljännen sijan Aapo Aholan kanssa. Lokakuussa 2023 hänet valittiin Mestiksen viikon pelaajaksi. Pudotuspeleissä Klintrup teki 14 ottelussa tehot 3+5=8. Toukokuussa 2024 Klintrup teki vuoden mittaisen sopimuksen Imatran Ketterän kanssa. Samassa kuussa hänen uutisoitiin liittyvän SM-liigajoukkue Saimaan Pallon kesäryhmään Ketterän kanssa tehdyn yhteisen suunnitelman myötä. Klintrup sai elokuussa vuoden mittaisen sopimuksen SaiPaan. Hän sai tililleen ensimmäisen liigaottelunsa kauden 2024–2025 avauskierroksella 10. syyskuuta 2024 vieraissa KalPaa vastaan. Klintrup merkittiin SaiPan 13. hyökkääjäksi. Hän jäi ottelussa kuitenkin ilman peliaikaa. Ensimmäiset jääaikansa SM-liigassa Klintrup sai seuraavassa ottelussa 13. syyskuuta 2024 vieraissa KooKoota vastaan. Hänet merkittiin SaiPan nelosketjun oikeaan laitaan Niklas Appelgrenin ja Juuso Heikkilän viereen. Klintrup sai ottelussa jääaikaa 13.30 minuuttia ja hän teki myös liigauransa avausmaalin. Klintrup sai myös yhden kahden minuutin jäähyn kampituksesta. Tammikuussa 2025 hän teki SaiPan kanssa vuoden mittaisen jatkosopimuksen. == Muuta == Klintrup valmistui ylioppilaaksi Kastellin lukiosta keväällä 2022. == Tilastot == 2019–2020 Kärpät A-SM 4 0 0 0 0 – – – – – 2020–2021 Kärpät U20-SM 34 6 9 15 6 5 2 0 2 2 2021–2022 Kärpät U20-SM 34 13 16 29 10 6 2 2 4 2 2022–2023 Kärpät (A) U20-SM 45 13 26 39 14 – – – – – Hermes Mestis 1 1 1 2 0 – – – – – 2023–2024 Hermes Mestis 44 17 23 40 12 14 3 5 8 4 2 kautta yhteensä Mestis 45 18 24 42 12 14 3 5 8 4 == Lähteet == * * * === Viitteet === Luokka:Suomalaiset jääkiekkoilijat Luokka:Saimaan Pallon pelaajat Luokka:Vuonna 2002 syntyneet Luokka:Elävät henkilöt
Gløshaugin kirkko

Gløshaugin kirkko () on Grongin kunnassa Norjassa sijaitseva puinen pitkäkirkko vuodelta 1689. ==Lähteet== ==Aiheesta muualla== Luokka:Norjan puukirkot Luokka:Grong
Harranin kirkko

Harranin kirkko () on Grongin kunnassa Norjassa sijaitseva puinen pitkäkirkko vuodelta 1874. ==Lähteet== ==Aiheesta muualla== Luokka:Norjan puukirkot Luokka:Grong
Gruen kirkko

Gruen kirkko () on Gruen kunnassa Norjassa sijaitseva kivinen pitkäkirkko vuodelta 1825. Nykyinen kirkko rakennettiin sen edeltäjän tuhouduttua tulipalossa, joka vaati 113 kuolonuhria. ==Lähteet== ==Aiheesta muualla== Luokka:Norjan kivikirkot Luokka:Grue
Grue Finnskogin kirkko

Grue Finnskogin kirkko () on Gruen kunnassa Norjassa sijaitseva puinen pitkäkirkko vuodelta 1886. ==Lähteet== ==Aiheesta muualla== Luokka:Norjan puukirkot Luokka:Grue
Benjamin Dousa

Benjamin Dousa (s. 5. joulukuuta 1992) on ruotsalainen maltillisen kokoomuksen poliitikko ja Ruotsin nykyinen kehitysapu- ja ulkomaankauppaministeri syyskuusta 2024. Hän on kotoisin Kistasta ja valmistunut ekonomistiksi Tukholman kauppakorkeakoulusta. Vuosina 2016–2020 hän johti maltillisen kokoomuksen nuorisojärjestöä MUF:ia. Hän on toiminut myös oikeistolaisen ajatuspaja Timbron ja yritysten etujärjestö Företagarnan toimitusjohtajana. Dousan isoisä pakeni Ruotsiin kommunistien hallitsemasta Tšekkoslovakiasta, minkä hän on kertonut vaikuttaneen vahvasti hänen sijoittumiseensa oikeistoon. Dousa on nimennyt poliittiseksi esikuvakseen sosiaalidemokraattien Kjell-Olof Feldtin, joka valtiovarainministerinä toimiessaan 1983–1990 noudatti tiukkaa talouslinjaa ja ajoi läpi talousliberaaleja uudistuksia. ==Lähteet== ==Aiheesta muualla== * Benjamin Dousa Ruotsin hallituksen verkkosivuilla Luokka:Ruotsin ministerit Luokka:Maltillisen kokoomuksen poliitikot Luokka:Ruotsalaisten poliittisten nuorisojärjestöjen puheenjohtajat Luokka:Vuonna 1992 syntyneet Luokka:Elävät henkilöt
Timbro

Timbro on ruotsalainen oikeistolainen ajatushautomo. Se on perustettu vuonna 1978 ja se kannattaa vapaata markkinataloutta, yritteliäisyyttä, yksilönvapauksia ja avointa yhteiskuntaa. Timbroa on arvosteltu siitä, että se on saanut rahoitusta öljy-yhtiö Exxon Mobililta. Yhteistyö alkoi 1990-luvulla Ulf Kristerssonin toimiessa Timbron markkinointipäällikkönä. ==Lähteet== ==Aiheesta muualla== * Timbro.se Luokka:Ruotsalaiset ajatushautomot
Franz Benda

Franz Benda (; kastettu 22. marraskuuta 1709 Benátky nad Jizerou – 7. maaliskuuta 1786 Potsdam) oli Saksassa toiminut böömiläissyntyinen säveltäjä ja viulisti.František Benda Britannica, viitattu 13.9.2024 Benda syntyi kahden muusikon – Jan Jiří Bendan ja tämän vaimon Dorota Brixin – ensimmäisenä poikana. Hänen veljensä oli säveltäjä Georg Benda.Georg Benda Britannica, viitattu 13.9.2024 Benda opiskeli Johann Gottlieb Graunin johdolla ja aloitti uransa Fredrik Suuren orkesterissa tämän ollessa kruununprinssi. Fredrik Suuresta tuli Preussin kuningas vuonna 1740, jolloin Benda asettui Berliiniin. Hänen perheensä seurasi häntä sinne vuonna 1742. Vuodesta 1771 lähtien Benda toimi hoviorkesterin konserttimestarina. Hän sävelsi muun muassa 17 sinfoniaa, 17 konserttoa viululle ja orkesterille, sooloviulukappaleita ja kamarimusiikkia. Myös Bendan poika Friedrich Benda oli viulisti-säveltäjä. == Lähteet == == Aiheesta muualla == * IMSLP: nuotteja Luokka:Saksalaiset säveltäjät Luokka:Tšekkiläiset säveltäjät Luokka:Saksalaiset viulistit Luokka:Tšekkiläiset viulistit Luokka:Klassismin ajan säveltäjät Luokka:Vuonna 1709 syntyneet Luokka:Vuonna 1786 kuolleet
Misje

Misje on taajama Øygardenin kunnassa Vestlandin läänissä Norjassa. Taajaman pinta-ala on 0,24 neliökilometriä ja asukasluku 320 vuoden 2023 alussa. ==Lähteet== ==Aiheesta muualla== Luokka:Norjan taajamat Luokka:Øygarden
Heston Airlines

Heston Airlines UAB on vuonna 2021 lentotoiminnan aloittanut liettualainen tilauslentoyhtiö. Se operoi sekä matkustaja- että rahtilentoja muun muassa wet lease -periaatteella. Yhtiön laivastoon kuuluu 12 kapearunkoista Airbus A320-200 -lentokonetta. Aikaisemmin yhtiö operoi myös pitkän matkan lentoja Airbus A330 -lentokoneilla muun muassa Condorille ja Uzbekistan Airwaysille, mutta se vetäytyi pitkien matkojen lennoista vuonna 2024. == Lähteet == Luokka:Liettualaiset lentoyhtiöt
Seimsfoss

Seimsfoss on taajama Kvinnheradin kunnassa Vestlandin läänissä Norjassa. Taajaman pinta-ala on 0,4 neliökilometriä ja asukasluku 330 vuoden 2023 alussa. ==Lähteet== ==Aiheesta muualla== Luokka:Norjan taajamat Luokka:Kvinnherad
Åsbro

Åsbro on taajama Askersundin kunnassa Örebron läänissä Närken historiallisessa maakunnassa Ruotsissa. Taajamassa oli 1 321 asukasta vuonna 2016. ==Lähteet== ==Aiheesta muualla== Luokka:Ruotsin taajamat Luokka:Askersundin kunta
Eduard Strauss

Eduard Strauss (15. maaliskuuta 1835 Wien – 28. joulukuuta 1916 Wien) oli itävaltalainen säveltäjä ja kapellimestari.Eduard Strauss I (1835-1916) The Johann Strauss Society of Great Britain, viitattu 13.9.2024 Strauss oli Johann Strauss vanhemman kolmas poika. Hänestä tuli Straussien orkesterin harpisti vuonna 1855. Vuodesta 1862 hän oli kahden veljensä tavoin sen kapellimestari. Josef Straussin kuoltua vuonna 1870 Eduard Strauss vastasi orkesterin toiminnasta kokonaisuudessaan. Hän lakkautti orkesterin vuonna 1901. Strauss oli tuottelias säveltäjä, jonka tuotantoon kuuluu yli 320 orkesterille laadittua tanssi- ja marssikappaletta. Tunnetuimpiin sävellyksiin kuuluvat hänen nopeat polkkansa, kuten Bahn frei! (1869). Muutoin Eduard Straussin tuotanto on pitkälti jäänyt hänen veljiensä sävellysten varjoon. Strauss meni naimisiin vuonna 1863 ja sai kaksi poikaa, jotka syntyivät vuosina 1866 ja 1868. == Lähteet == == Aiheesta muualla == * IMSLP: nuotteja Luokka:Itävaltalaiset säveltäjät Luokka:Itävaltalaiset kapellimestarit Luokka:Vuonna 1835 syntyneet Luokka:Vuonna 1916 kuolleet
Ludvig Fredholm

Ludvig Oscar Fredholm (17. syyskuuta 1830 Tukholma – 17. joulukuuta 1891 Tukholma) oli ruotsalainen liikemies. Hänen uransa alku ei ollut lupaava; isältä peritty telakka ajautui purjelaivojen suosion hiipumisen vuoksi vararikkoon vuonna 1865. Myös pankki, jossa hän sittemmin työskenteli, joutui talousvaikeuksiin 1870-luvun lopulla. Käytyään Lontoossa vuonna 1880 hän alkoi innokkaasti edistää sähkövalaistuksen käyttöönottoa. Onnistuttuaan keräämään tarvittavan pääoman hän sytytti Ruotsin ensimmäiset sähköiset katulamput Gustav Adolfs torgin, Norrbron ja Mynttorgetin alueella syyskuussa 1881. Vuonna 1883 hän osti valmistusoikeudet Jonas Wenströmin kehittämään dynamoon ja perusti Elektriska AB:n, josta vuonna 1890 muodostui Asea. Fredholmista tuli Asean ensimmäinen toimitusjohtaja, mutta hän kuoli jo seuraavana vuonna juuri ennen kuin uusi pääkonttori Västeråsissa valmistui. Fredholmin poika oli matemaatikko Ivar Fredholm. ==Lähteet== ==Aiheesta muualla== Luokka:Ruotsalaiset liikemiehet Luokka:Vuonna 1830 syntyneet Luokka:Vuonna 1891 kuolleet
Fredholm

Fredholm on seuraavien ruotsalaisten henkilöiden sukunimi: * Ivar Fredholm (1866–1937), matemaatikko * Ludvig Fredholm (1830–1891), liikemies
Rostyslav Bratun

Rostyslav Andrijovytš Bratun (; 7. tammikuuta 1927 Ljuboml – 7. maaliskuuta 1995 Lviv) oli ukrainalainen runoilija, libretisti ja poliitikko. Hänen teoksiaan on käännetty muun muassa venäjäksi, valkovenäjäksi, puolaksi, englanniksi ja portugaliksi.Братунь Ростислав Андрійович Енциклопедія Сучасної України, viitattu 13.9.2024 Bratun syntyi yhteiskunnallisen vaikuttaja Andri Bratunin perheeseen. Hän valmistui Lvivin yliopistosta vuonna 1950 opiskeltuaan oikeustiedettä ja työskenteli toimittajana. Hän johti Ukrainan kirjailijaliiton osastoa Lvivissä vuodesta 1966, kunnes tuli erotetuksi tehtävistään vuonna 1980. Syynä oli esiintyminen puhujana epäselvissä olosuhteissa kuolleen lauluntekijä Volodymyr Ivasjukin hautajaisissa. Bratunista tuli Neuvostoliiton korkeimman neuvoston viimeisen toimikauden (1989) jäsen. Hän oli Ukrainan kansallisten symbolien käytön puolestapuhuja. Bratun julkaisi monia runokokoelmia 1940-luvulta lähtien. Hänen sanoihinsa tekivät lauluja muiden muassa Anatoli Kos-Anatolskyi, Jevhen Kozak, Myroslav Skoryk ja Volodymyr Ivasjuk. Bratun teki libreton Kos-Anatolskyin oopperaan Zahrava (1959). == Teoksia == * Veresen (1949) * Ja – syn Ukrajiny (1958) * Hrudka zemli (1962) * Pereh’restja (1969) * Oderžymist (1974) * Lito piznih’ žoržyn (1987) == Lähteet == Luokka:Ukrainalaiset runoilijat Luokka:Libretistit Luokka:Neuvostoliittolaiset poliitikot Luokka:Vuonna 1927 syntyneet Luokka:Vuonna 1995 kuolleet
Jonas Wenström

Jonas Wenström (4. lokakuuta 1855 Hällefors – 22. joulukuuta 1893) oli ruotsalainen sähköteknikko ja keksijä. Hän opiskeli Uppsalan ja Oslon yliopistoissa sekä teki useita opintomatkoja eri maihin. Wenströmin kehitti sähkögeneraattorin, josta liikemies Ludvig Fredholmin avulla sai alkunsa ASEA- yhtiö. Wenström työskenteli myös hehkulampun parissa, mutta Thomas Edison ehti patentoida sen ennen häntä. Wenström sairasti lapsena riisitautia, minkä vuoksi hänen luustonsa kasvoi vinoon. Hän kuoli vain 38-vuotiaana keuhkokuumeeseen, jonka hän sai vilustuttuaan sähköjohtojen asennustöissä. ==Lähteet== ==Aiheesta muualla== Luokka:Ruotsalaiset keksijät Luokka:Vuonna 1855 syntyneet Luokka:Vuonna 1893 kuolleet
Robert Smoktunowicz

Robert Maciej Smoktunowicz (30. tammikuuta 1962 Varsova – 9. syyskuutaJoanna Zajchowska, Nie żyje były senator PO. Robert Smoktunowicz miał 62 lata Wiadomości 10.9.2024, viitattu 13.9.2024 2024) oli puolalainen poliitikko ja juristi.Robert Maciej Smoktunowicz Senat Rzeczypospolitej Polskiej, viitattu 13.9.2024 Nie żyje były senator Platformy Obywatelskiej Robert Smoktunowicz Tysol 9.9.2024, viitattu 13.9.2024 Smoktunowicz oli aktiivinen Itsenäisessä opiskelijaliitossa ja Nuoren Puolan liikkeessä. Hän valmistui vuonna 1986 Varsovan yliopiston lain ja hallinnon tiedekunnasta. Smoktunowicz työskenteli omassa lakiyhtiössään. Hän oli lainopillisena neuvonantajana vuodesta 1995 Italian suurlähetystölle Puolassa ja vuosina 1996–1998 Radio- ja televisioneuvostolle (KRRiT). Smoktunowicz oli mukana perustamassa Reaalipoliittista seuraa, josta myöhemmin kehittyi puolue nimeltään Unia Polityki Realnej. Vuoden 2000 presidentinvaalikampanjassa hän oli Andrzej Olechowskin neuvonantaja. Vuodesta 2001 Smoktunowicz oli Kansalaisfoorumin edustajana Puolan senaatin jäsen. Hänet valittiin senaattiin toistamiseen vuonna 2005. Hän erosi Kansalaisfoorumista syyskuussa 2007 ja oli sitten epäonnistuneesti Vasemmisto ja demokraatit -vaaliliiton sitoutumaton senaattoriehdokas. Smoktunowicz liittyi vuonna 2009 Stronnictwo Demokratyczne -puolueeseen ja toimi sen varainhoitajana. Vuonna 2015 hän oli jälleen sitoutumattomana ehdolla senaattoriksi. Smoktunowicz oli juontaja Hanna Lisin ensimmäinen puoliso. Hänellä oli kaksi lasta. == Lähteet == Luokka:Puolalaiset poliitikot Luokka:Vuonna 1962 syntyneet Luokka:Vuonna 2024 kuolleet
Human Fortress

Human Fortress on saksalainen vuonna 1997 perustettu power metal -yhtye. == Diskografia == === Studioalbumit === * * * * * * == Lähteet == == Aiheesta muualla == * * Luokka:Saksalaiset power metal -yhtyeet
Trail of Tears

Trail of Tears voi tarkoittaa ainakin seuraavia: * Kyynelten tie * Trail of Tears, norjalainen metalliyhtye * Trail of Tears, Billy Ray Cyrusin albumi
Trail of Tears (yhtye)

Trail of Tears on norjalainen vuonna 1996 perustettu metallimusiikin yhtye. Yhtye toimi vuosina 1996-1997 nimellä Natt. Yhtye hajosi vuonna 2013, mutta palasi vuosien toimimattomuuden jälkeen vuonna 2020. == Diskografia == === Studioalbumit === * * * * * * * == Lähteet == == Aiheesta muualla == * * Luokka:Norjalaiset metalliyhtyeet
Ad Infinitum

Ad Infinitum on sveitsiläinen vuonna 2018 perustettu sinfonisen metallimusiikin yhtye. Yhtye alkoi laulaja-lauluntekijä Melissa Bonnyn sooloprojektina. == Diskografia == === Studioalbumit === * * * * * == Lähteet == == Aiheesta muualla == * * Luokka:Sveitsiläiset metalliyhtyeet Luokka:Sinfonisen metallin yhtyeet